Public procurement notice: Contract Notice
Published: 2025-01-20
Buyer: Forsvarsministeriets Ejendomsstyrelse
Country: DK
Region: DK050
Contract type: Services
Procedure: Open procedure
CPV classification: 30210000 | 30230000 | 48110000 | 72000000 | 72212110
Estimated value: 30250000 DKK
Submission deadline: 2025-03-05
Award criteria: price

Technical requirements: Er den økonomiske aktør i en situation, som svarer til konkurs i henhold til en tilsvarende procedure, der er fastsat i national ret?
Er den økonomiske aktør selv eller en person, der tilhører den økonomiske aktørs administrations-, ledelses- eller tilsynsorgan eller har beføjelse til at repræsentere eller kontrollere eller til at træffe beslutninger heri, ved en endelig dom blevet dømt for bestikkelse ved en dom afsagt for højst fem år siden, eller hvori en udelukkelsesperiode fastsat direkte i dommen fortsat finder anvendelse? Som defineret i artikel 3 i konventionen om bekæmpelse af bestikkelse, som involverer tjenestemænd ved De Europæiske Fællesskaber eller i Den Europæiske Unions medlemsstater (EFT C 195 af 25.6.1997, s. 1), og i artikel 2, stk. 1, i Rådets rammeafgørelse 2003/568/RIA af 22. juli 2003 om bekæmpelse af bestikkelse i den private sektor (EUT L 192 af 31.7.2003, s. 54). Denne udelukkelsesgrund omfatter også bestikkelse som defineret i den nationale ret gældende for den ordregivende myndighed (den ordregivende enhed) eller den økonomiske aktør.
Er den økonomiske aktør under tvangsakkord uden for konkurs?
Er den økonomiske aktør selv eller en person, der tilhører den økonomiske aktørs administrations-, ledelses- eller tilsynsorgan eller har beføjelse til at repræsentere eller kontrollere eller til at træffe beslutninger heri, ved en endelig dom blevet dømt for deltagelse i en kriminel organisation ved en dom afsagt for højst fem år siden, eller hvori en udelukkelsesperiode fastsat direkte i dommen fortsat finder anvendelse? Som defineret i artikel 2 i Rådets rammeafgørelse 2008/841/RIA af 24. oktober 2008 om bekæmpelse af organiseret kriminalitet (EUT L 300 af 11.11.2008, s. 42).
Har den økonomiske aktør indgået aftaler med andre økonomiske aktører med henblik på konkurrencefordrejning?

Eligibility requirements: Tilbudsgiver skal udfylde del IV, afsnit B i ESPD'et vedrørende økonomisk og finansiel formåen.

Det er et minimumskrav, at tilbudsgivers gennemsnitlige årlige omsætning over de seneste tre disponible regnskabsår som minimum har udgjort 3.000.000,00 DKK
Tilbudsgiver skal udfylde del IV, afsnit B i ESPD'et vedrørende økonomisk og finansiel formåen.

Det er et minimumskrav, at tilbudsgiver som minimum har haft en årlig soliditetsgrad på 10 % i hvert af de seneste tre disponible regnskabsår
Tilbudsgiver skal udfylde del IV, afsnit C i ESPD’et vedrørende teknisk og faglig formåen. 

Tilbudsgiver skal angive referencer vedrørende de betydeligste sammenlignelige arbejder, som tilbudsgiver har igangsat, udført eller afleveret i løbet af de seneste tre (3) år inden tilbudsfristen.  

Det er et mindstekrav, at tilbudsgiver angiver minimum to (2) og maksimum tre (3) referencer, hvor tilbudsgiver har leveret kantinespecifik POS-system, POS-hardware og support og service af POS for den samme ordregiver til en samlet årlig værdi af DKK 0,5 mio.  

Såfremt tilbudsgiver angiver færre end to (2) referencer, er tilbuddet ukonditionsmæssigt.  

Angiver tilbudsgiver mere end tre (3) referencer, vil udelukkende de første tre (3) referencer i numerisk rækkefølge blive inddraget i vurderingen. 

Hvis tilbudsgiver er et konsortium, eller hvis tilbudsgiver baserer sin tekniske og faglige formåen på en eller flere støttende virksomheder, jf. pkt. udbudsbetingelsernes 2.5.2 og 2.5.3, tælles de første tre (3) referencer fra virksomheden, hvorfra den befuldmægtigede, jf. pkt. 2.5.2, er udpeget, hhv. fra tilbudsgiver. Har virksomheden, hvorfra den befuldmægtigede er udpeget, hhv. tilbudsgiver ikke angivet tre (3) referencer, tælles de resterende referencer fra de øvrige deltagere i konsortiet hhv. den/de støttende virksomheder efter en oplistning af virksomhederne i alfabetisk rækkefølge. Inden for det fastsatte maksimum på tre (3) referencer, vil referencer angivet af de øvrige konsortiedeltagere eller af en eller flere støttende virksomheder herefter blive inddraget i udvælgelsen i numerisk rækkefølge.  

For at Ejendomsstyrelsen kan vurdere, hvorvidt tilbudsgiver opfylder egnethedskravet, bør referencer som minimum indeholde: 

1) kort beskrivelse af ydelserne og omfanget heraf, 
2) angivelse af tilbudsgivers rolle i opgaven, 
3) oplysninger om kontraktsummen herunder den årlige værdi, 
4) angivelse af perioden hvori opgaven er pågået, 
Kun den del af opgaven, som er udført i perioden fra tilbudsfristen og tre (3) år tilbage, vil blive tillagt vægt i vurderingen. Tilbudsgiver skal derfor angive, hvilke dele af opgaven der er udført i perioden, såfremt opgaven er påbegyndt før perioden og/eller afsluttes efter tilbudsfristen, og 
5) hvilken kunde opgaven blev udført for

For yderligere om referencer, se udbudsbetingelserne pkt. 2.3.
Den tilbudsgiver, der afgiver det økonomisk mest fordelagtige tilbud, tildeles kontrakten. For at identificere det økonomisk mest fordelagtige tilbud vil Ejendomsstyrelsen evaluere tilbuddene på grundlag af tildelingskriteriet ”pris”, jf. Udbudslovens § 162, stk. 1, nr. 1. Tilbuddet med den laveste pris identificeres igennem tilbudslisten, jf. Udbudsbilag 4 – Tilbudslisten ud fra den samlede evalueringstekniske pris. Den tilbudsgiver, der afgiver det økonomisk mest fordelagtige tilbud, tildeles Kontrakten. 

I tilfælde af, at der er to eller flere tilbud med samme samlede tilbudspris korrigeret for eventuelt kapitaliserede forbehold mv., findes vinderen ved lodtrækning, som foretages af uafhængig tredjepart.
I henhold til § 7 i lovbekendtgørelse nr. 593 af 2. juni 2016 om Klagenævnet for Udbud (loven kan hentes på www.retsinformation.dk), gælder følgende frister for indgivelse af klage:

Klage over udbud eller beslutninger omfattet af udbudslovens afsnit II, skal være indgivet til Klagenævnet for Udbud inden:

1) 45 kalenderdage efter at ordregiveren har offentliggjort en bekendtgørelse i Den Europæiske Unions Tidende om, at ordregiveren har indgået en kontrakt. Fristen regnes fra dagen efter den dag, hvor bekendtgørelsen er blevet offentliggjort;

2) 20 kalenderdage regnet fra dagen efter at ordregiveren har meddelt sin beslutning, jf. udbudslovens § 185, stk. 2, 2. pkt. 

I henhold til Lov om Klagenævnet for Udbud § 6, stk. 4 skal klageren senest samtidig med, at en klage indgives til Klagenævnet for Udbud, skriftligt underrette ordregiveren om, at klage indgives til Klagenævnet for Udbud, og om, hvorvidt klagen er indgivet i standstillperioden, jf. lovens § 3, stk. 1. I tilfælde, hvor klagen ikke er indgivet i standstill perioden, skal klageren tillige angive, hvorvidt der begæres opsættende virkning af klagen, jf. lovens § 12, stk. 1.

Klagenævnet for Udbuds egen klagevejledning kan findes på www.naevneneshus.dk
Relevante medarbejdere herunder eventuelle underleverandører, der varetager opgaver i henhold til Kontrakten, skal opnå og opretholde sikkerhedsgodkendelse til niveauet ”TIL TJENESTEBRUG” af Forsvaret Efterretningstjeneste (”FE”), jf. cirkulære 2014-12-17 nr. 10338 vedrørende sikkerhedsbeskyttelse af informationer af fælles interesse for landene i NATO, EU og WEU, og andre klassificerede informationer samt informationer af sikkerhedsmæssig beskyttelses interesse. 

For yderligere om sikkerhedsgodkendelse, henvises der særskilt til Kontraktens pkt. 12.2.
Ejendomsstyrelsen udbyder en kontrakt om betalingsløsning til Forsvarets kantiner (herefter “Kontrakten”). Formålet med Kontrakten er at sikre, at brugerne af Forsvarets kantiner i fremtiden kan betale måltider mv. Ejendomsstyrelsens ejer funktionsdygtigt POS-hardware, hvorfor Kontrakten indledningsvist vedrører POS-software, en support- og serviceaftale inkl. udskiftning af POS-hardware samt køb afbetalingskortterminaler til samtlige eksisterende POS-installationer, idet Ejendomsstyrelsens nuværende betalingskortterminaler er lejede.  

Ejendomsstyrelsen har på nuværende tidspunkt ca. 123 POS-installationer. Ejendomsstyrelsen har ikke kunne opgøre tallet nøjagtigt, hvorfor det reelle antal kan afvige, primært i nedadgående retning, dog ikke til mindre end 109. 

I tillæg hertil har Ejendomsstyrelsen 27 selvbetjeningstablets, der anvendes i kantiner, hvor der er mulighed for disksalg uden for kantinernes åbningstid. Leverandøren er ansvarlig for at levere software til selvbetjeningstablets og sikre at disse fungerer i sammenhæng med de øvrige dele af POS-systemet, herunder Databasen. Ejendomsstyrelsen anskaffer selvbetjeningstablets som særskilte indkøb og forestår selv reparation, vedligeholdelse mv. af selvbetjeningstablets. 

Derudover kan der være behov for, at Ejendomsstyrelsen skal oprette nye kantiner, hvorfor Kontrakten også vedrører option på indkøb af en samlet POS-installation. Det indebærer alle POS-hardware-dele samt POS-software og support- og serviceaftale. Der kan også være behov for nye funktioner til POS-software, hvorfor Kontrakten også vedrører option på udvikling af nye funktioner til POS-software.  

Ejendomsstyrelsen har vurderet, at Kontrakten har en samlet estimeret værdi på DKK 30,25 mio. Estimatet er baseret på erfaringspriser for lignende ydelser og Ejendomsstyrelsens forventede kommende indkøb, herunder en udskiftningsrate af hardware på 10-15 % om året, dog 20 % i Kontraktens første år. Derudover er der indregnet et beløb til indkøb af en eller flere samlede POS-installationer samt udvikling af nye funktioner til POS-software. Det skal i den forbindelse bemærkes, at Ejendomsstyrelsen ikke kan afvise, at der skal oprettes nye kantiner eller nye POS i eksisterende kantiner som følge af den kommende kapacitetsopbygning på Forsvarsministeriets område samt nye forsvarsforlig.  

Det bemærkes, at Kontrakten er landsdækkende. Der skal således ske levering til samtlige Forsvarets etablissementer i Danmark, herunder også på Bornholm. Der henvises særskilt til Udbudsbilag 3 - Etablissementsoversigt.

Winner: Mercell Holding ASA